Гісторыя так хутка перагортвае свае старонкі, што не паспееш азірнуцца, – мінаюць падзеі, прыходзяць, каб напісаць у ёй чарговую главу, і адыходзяць неардынарныя людзі. І толькі памяць, што застаецца ва ўспамінах яшчэ жывых сведкаў ды на старонках асабістых нататнікаў і дзённікаў, дазваляе сёння ўжо ў поўнай меры ацаніць, кім і чым былі яны для нашага краю. А заадно, праз прызму асобных лёсаў, убачыць поўнаметражную карціну тагачаснага жыцця. Прозвішча Кучынскіх у летапісе Лідчыны сустракаецца неаднаразова. Сярод яго носьбітаў шмат выдатных асоб. Адразу некалькі такіх даў Лідчыне ганчарскі род Кучынскіх. Адметная ў ім – асоба Мікалая Мікалаевіча Кучынскага, пачынальніка педагагічнай дынастыі, франтавіка, выдатніка асветы БССР, які вывеў на прасторы жыцця не адно пакаленне юнакоў і дзяўчат. Няхай жа ўскалыхнуць успаміны былых вучняў і тых, хто проста яго ведаў!